钦定古今图书集成/明伦汇编/氏族典/第088卷 > 卢承庆
## 钦定古今图书集成/明伦汇编/氏族典/第088卷 > 卢承庆

按《唐书卢承庆传》：“承庆字子馀，幽州涿人，隋散骑侍
郎思道之孙。父赤松，为河东令，与高祖雅故，闻兵兴，
迎见霍邑，拜行台兵部郎中，终率更令，范阳郡公。承
庆美仪矩，博学而才少，袭爵，贞观初，为秦州参军，入
奏军事，太宗伟其辨，擢考功员外郎，累迁民部侍郎，
俄兼检校兵部侍郎，知五品选，历雍州别驾、尚书左”
承。高宗永徽时坐事贬简州司马，阅岁，改洪州长史。
帝将幸汝汤泉，故拜汝州刺史。显庆四年，以度支尚
书同中书门下三品，坐调非法免。俄拜润州刺史，拜
刑部尚书，以金紫光禄大夫致仕，卒赠幽州都督，谥
曰定。弟承业、承泰。